rejauldu/bengali-wikipedia huggingface dataset:
হেমেন্দ্রনাথ মজুমদার (জন্ম: ১৩০১ বঙ্গাব্দ; ১৯ সেপ্টেম্বর ১৮৯৪ - মৃত্যু: ১৩৫০ বঙ্গাব্দ; ২২ জুলাই ১৯৪৮)  একজন ভারতীয় বাঙালি চিত্রশিল্পী। তিনি হেমেন মজুমদার বা এইচ. মজুমদার নামেও পরিচিত ছিলেন।  হেমেন্দ্রনাথ বর্তমান বাংলাদেশের কিশোরগঞ্জে জন্মগ্রহণ করেছিলেন । হেমেন্দ্রনাথের আদি নিবাস বর্তমান বাংলাদেশের ময়মনসিংহের গচিহাটা । ১৯১০ খ্রিষ্টাব্দে তিনি কলকাতায় গভর্নমেন্ট স্কুল অফ আর্টে ভর্তি হন । ১৯১১ থেকে ১৯১৫ অবধি তিনি কলকাতার জুবিলি স্কুল অফ আর্টে পড়াশোনা করেন । পঞ্চম জর্জের ভারত আগমন উপলক্ষে তিনি কলেজ তোরণ সাজানোর আদেশ অমান্য করে কলেজ ত্যাগ করেন । সংসদ বাঙালি চরিতাভিধান - প্রথম খণ্ড - সাহিত্য সংসদ ISBN 81-85626-65-0  ভারতের বিভিন্ন শহরে চিত্র প্রতিযোগিতায় তিনি তার কৃতিত্ব দেখিয়েছিলেন । ১৯২১ এবং ১৯২২ সালে তিনি বোম্বে আর্ট একজিবিশনে প্রথম পুরস্কার লাভ করেন । সিক্তবসনা সুন্দরী নারীর ছবি আঁকায় তার খ্যাতি ছিল । শিল্পী, ইন্ডিয়ান মাস্টার ও আর্ট অফ এইচ মজুমদার নামক চিত্রপত্রিকাগুলির তিনি সম্পাদক এবং তত্ত্বাবধায়ক ছিলেন ।   ১৯১৯ খ্রিষ্টাব্দে তিনি যোগেন্দ্রনাথ শীল, যামিনী রায়, ভবানীচরণ লাহা এবং অতুল বসুর সাথে স্থাপন করেন ইন্ডিয়ান অ্যাকাডেমি অফ ফাইন আর্ট । ১৯৩১ খ্রিষ্টাব্দে তাকে কাশ্মীরের মহারাজা কাশ্মীরে থাকা এবং ছবি আঁকার জন্য আমন্ত্রণ জানিয়েছিলেন । ১৯৩২ খ্রিষ্টাব্দ থেকে ১৯৩৮ খ্রিষ্টাব্দ তিনি পাঞ্জাবের পাতিয়ালা রাজ্যের রাজশিল্পীর পদে ছিলেন ।   তার আঁকা বিখ্যাত ছবির মধ্যে উল্লেখযোগ্য: স্মৃতি, মানসকমল, পরিণাম, অনন্তের সুর, সাকী, কমল না কন্টক প্রভৃতি ।    বহিঃসংযোগ   হেমেন্দ্রনাথের আঁকা কয়েকটি ছবি  দুটি ছবি   তথ্যসূত্র   বিষয়শ্রেণী:১৮৯৪-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৪৮-এ মৃত্যু বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:ময়মনসিংহ জেলার ব্যক্তি বিষয়শ্রেণী:বাঙালি শিল্পী বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:কলকাতার শিল্পী বিষয়শ্রেণী:পশ্চিমবঙ্গের চিত্রশিল্পী
সাশা গ্রে (মূল নাম: মারিনা অ্যান হান্টজিস; জন্ম: ১৪ই মার্চ, ১৯৮৮) একজন মার্কিন অভিনেত্রী, মডেল, লেখিকা, সজ্ঞীতজ্ঞ এবং প্রাক্তন পর্নোগ্রাফিক চলচ্চিত্র অভিনেত্রী। তার পর্ণো ফিল্ম-জীবনে, তিনি বিভিন্ন বিনোদন পত্রিকা এবং টেলিভিশন প্রোগ্রামে অন্তর্ভুক্ত হন। তিনি বিভিন্ন মিউজিক ভিডিও এবং বিজ্ঞাপন প্রচার অভিযানেও অংশগ্রহণ করেন। সাশা ২০০৭ থেকে ২০১০ সালের মধ্যে অসংখ্য পুরস্কার ও সম্মননা অর্জন করেন যার মধ্যে ২০০৮ সালের শ্রেষ্ঠ অভিনেত্রীর এভিএন পুরস্কারও রয়েছে।   তথ্যসূত্র    বহিঃসংযোগ                            বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন সঙ্গীতজ্ঞ বিষয়শ্রেণী:২১শ শতাব্দীর মার্কিন নারী সঙ্গীতজ্ঞ বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:মার্কিন ডিজে বিষয়শ্রেণী:নারী ডিজে বিষয়শ্রেণী:মার্কিন পরীক্ষামূলক সঙ্গীতজ্ঞ বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:মার্কিন নারী মডেল বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:ইংরেজ পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন শিল্পজাত সঙ্গীতজ্ঞ বিষয়শ্রেণী:মার্কিন লেখিকা বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:গ্রিক বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:উভকামী পর্নোগ্রাফি চলচ্চিত্র অভিনেত্রী বিষয়শ্রেণী:উত্তরাধুনিক নারীবাদী বিষয়শ্রেণী:অস্তিত্ববাদী বিষয়শ্রেণী:এলজিবিটিকিউ প্রাপ্তবয়স্ক মডেল বিষয়শ্রেণী:এলজিবিটিকিউ মডেল বিষয়শ্রেণী:পেন্টহাউস পেটস্ বিষয়শ্রেণী:ক্যালিফোর্নিয়ার পর্নোগ্রাফিক চলচ্চিত্র অভিনেত্রী বিষয়শ্রেণী:গ্রিক বংশোদ্ভূত অভিনেত্রী বিষয়শ্রেণী:পোলীয় পর্নোগ্রাফিক চলচ্চিত্র অভিনেত্রী বিষয়শ্রেণী:আইরিশ পর্নোগ্রাফিক চলচ্চিত্র অভিনেত্রী বিষয়শ্রেণী:ক্যালিফোর্নিয়ার অভিনেত্রী বিষয়শ্রেণী:ক্যালিফোর্নিয়ার নারী মডেল বিষয়শ্রেণী:ক্যালিফোর্নিয়ার লেখক বিষয়শ্রেণী:ক্যালিফোর্নিয়ার এলজিবিটিকিউ ব্যক্তি বিষয়শ্রেণী:টুইচ স্ট্রিমার বিষয়শ্রেণী:নারীবাদী সঙ্গীতজ্ঞ বিষয়শ্রেণী:মার্কিন গায়িকা বিষয়শ্রেণী:মার্কিন নারী গিটারবাদক বিষয়শ্রেণী:মার্কিন ভিডিও গেম অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী বিষয়শ্রেণী:যৌন-ইতিবাচক নারীবাদী বিষয়শ্রেণী:ক্যালিফোর্নিয়ার ইউটিউবার বিষয়শ্রেণী:মার্কিন এলজিবিটিকিউ সঙ্গীতজ্ঞ বিষয়শ্রেণী:মার্কিন নারী ড্রামার বিষয়শ্রেণী:২১শ শতাব্দীর মার্কিন গায়িকা বিষয়শ্রেণী:২১শ শতাব্দীর মার্কিন পিয়ানোবাদক
লেসলি অ্যারন ছিলেন একজন ভারতীয় ক্রিকেটার । তিনি ছিলেন ডানহাতি ব্যাটসম্যান এবং ডানহাতি মিডিয়াম পেস বোলার যিনি কেরালার হয়ে খেলতেন। তিনি কান্নানরে জন্মগ্রহণ করেছিলেন।  ১৯৫৮-৬৯ রঞ্জি ট্রফির মৌসুমে মাদ্রাজের বিপক্ষে অ্যারন এককভাবে প্রথম শ্রেণির ক্রিকেটে অভিষিক্ত হয়েছিলেন। লোয়ার অর্ডার থেকে তিনি প্রথম ইনিংসে ৪ রান করেছিলেন এবং দ্বিতীয় ইনিংসে শূন্য রানে।  টেস্ট ক্রিকেটার বমন কুমার সহ ৩৩ ওভার থেকে পাঁচ উইকেট নিয়েছিলেন তিনি।   বহিঃসংযোগ    ক্রিকেটআরচাইভে লেসলি অ্যারন   বিষয়শ্রেণী:কেরল থেকে আগত ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:কেরলের ক্রিকেটার
গোলাম রহমান বাংলাদেশ নৌ-পরিবহন মন্ত্রণালয়ের একজন প্রাক্তন সচিব এবং কনজ্যুমার অ্যাসোসিয়েশন অব বাংলাদেশের সভাপতি। তিনি দুর্নীতি দমন কমিশন ও বাংলাদেশ এনার্জি রেগুলেটরি কমিশনের চেয়ারম্যান ছিলেন।   কর্মজীবন  রহমান ১৯৬০-এর দশকে ঢাকা বিশ্ববিদ্যালয়ে অর্থনীতিতে অধ্যাপনা করেন এবং এরপর তিনি পাকিস্তানের সিভিল সার্ভিসে যোগ দেন। ও ২০০৪ সালে নৌপরিবহন মন্ত্রণালয়ের সচিব হিসেবে অবসর গ্রহণ করেন।  ২০০৭ সালে, তত্ত্বাবধায়ক সরকার রহমানকে বাংলাদেশ এনার্জি রেগুলেটরি কমিশনের চেয়ারম্যান নিযুক্ত করে।  তিনি ১ মে ২০০৯ সালে রহমান দুর্নীতি দমন কমিশনের চেয়ারম্যান নিযুক্ত হন। রহমান হাসান মাশহুদ চৌধুরীর স্থলাভিষিক্ত হন।  ২০১৩ সালে, রহমান বলেছিলেন যে সন্দেহভাজনদের বিচার করার দুর্বল ক্ষমতার কারণে দুর্নীতি দমন কমিশন "দন্তহীন" হয়ে পড়েছে। তিনি অতীতে দুর্নীতি কমাতে ব্যর্থতার জন্য বিচার বিভাগকে দায়ী করেছিলেন। ২৩ জুন, তিনি দুর্নীতি দমন কমিশনের চেয়ারম্যানের পদ থেকে পদত্যাগ করেন।  সর্বশেষ সভাপতি কাজী ফারুকের মৃত্যুর পর ২০১৪ সালের আগস্টে বাংলাদেশ কনজিউমার অ্যাসোসিয়েশনের সভাপতি হন রহমান।  8 ডিসেম্বর ২০২১-এ, রহমান পুনরায় বাংলাদেশের ভোক্তা অধিকার সমিতির সভাপতি নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী সরকারি চাকরিজীবী বিষয়শ্রেণী:দুর্নীতি দমন কমিশনের (বাংলাদেশ) চেয়ারম্যান
থাম্ব|ইরাবতী পান্থশালা ইরাবতী পান্থশালা বাংলাদেশের সিলেটে অবস্থিত একটি প্রত্নতাত্ত্বিক স্থাপনা। এটি ছিল জৈন্তিয়া রাজ্যের রাজকুমারী ইরাবতী'র নামে এই পান্থশালার নাম।লালাখাল - সিলেট জেলা তথ্য বাতায়ন , গণপ্রজাতন্ত্রী বাংলাদেশ সরকার   অবস্থান  এই স্থানটি সিলেট শহর থেকে ৩০ কিলোমিটার উত্তর-পূর্ব দিকে জৈন্তাপুরের সারিঘাট নামক স্থানে অবস্থিত। পর্যটন আকর্ষণ লালাখাল যেতে এই স্থাপনাটি দেখা যায়।   আরও দেখুন   বাংলাদেশের প্রত্নতাত্ত্বিক স্থানের তালিকা  তথ্যসূত্র   বিষয়শ্রেণী:জৈন্তাপুর উপজেলা বিষয়শ্রেণী:বাংলাদেশের স্থাপত্য বিষয়শ্রেণী:সিলেট জেলার দর্শনীয় স্থান বিষয়শ্রেণী:সিলেট জেলার প্রত্নতাত্ত্বিক স্থাপনা
বাতাসী ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি নেপাল সীমান্তের নিকট অবস্থিত৷  ভূগোল   অবস্থান বাতাসির অবস্থান .  ডিস্ট্রিক্ট সেন্সাস হ্যান্ডবুক, দার্জিলিং, ২০১১-এর ৩৬৩ পৃষ্ঠায় খড়িবাড়ি সিডি ব্লকের মানচিত্রে শ্যামধনকে জনগণনা নগর হিসাবে দেখানো হয়েছে যদিও ২০১১ সালের আদমশুমারিতে বাতাসিকে একটি পৃথক জনবহুল স্থান হিসাবে চিহ্নিত করা হয়নি।   তরাই অঞ্চলে হিমালয়ের পাদদেশে বিস্তৃত ভূমি অবস্থিত।  পশ্চিমে, মেচি নদী নেপাল সীমান্ত  বরাবর অবস্থিত।  জমির সমগ্র অধিকাংশ কৃষি জমি, চা বাগান এবং বন এবং ছোট ছোট গ্রামের সমষ্টি, ১৯৮.০২ কিমি২ (৭৬.৪৬ মি২) এলাকা নিয়ে গঠিত।  গ্রাম এলাকাগুলি হলো (গ্রাম পরিষদ)  বাতাসি, শ্যামধন, গন্ডগোল, কুঙ্গুরপুর, বদরাজোত, পশ্চিম বদরাজোত, বুদসিং, শেবায়রাম, হাটখোলা।  এলাকার তথ্য মানচিত্রটি দার্জিলিং জেলার শিলিগুড়ি মহকুমাকে দেখায়।  এই অঞ্চলটি হিমালয়ের পাদদেশ জুড়ে বিস্তৃত এবং উত্তর থেকে দক্ষিণে আলতোভাবে ঢালু একটি সমতল ভূমি।  উত্তরের অংশটিকে তরাই অঞ্চল হিসাবে উল্লেখ করা হলেও বৃহত্তর দক্ষিণ অংশটি ডুয়ার্স অঞ্চলের পশ্চিম হিসেবে গড়ে উঠেছে।  যেখানে জনসংখ্যার ৫৫.১১% গ্রামীণ এলাকায় বাস করে এবং ৪৪.৮৯% মানুষ শহরে বাস করে।  পশ্চিম দিকে মেচি নদী নেপালের সাথে একটি দীর্ঘ সীমান্ত তৈরি করেছে।  পূর্ব দিকে মহানন্দা নদী বাংলাদেশের সাথে একটি নাতিদীর্ঘ সীমান্ত তৈরি করেছে।  দ্রষ্টব্য: মানচিত্রটি উপবিভাগের কিছু উল্লেখযোগ্য স্থান উপস্থাপন করে।  মানচিত্রে চিহ্নিত সমস্ত স্থান বৃহত্তর পূর্ণ স্ক্রীন মানচিত্রে পরিষ্করভাবে দেখানো হয়েছে৷  পরিবহন বাতাসী মোড় একটি চৌমাথা মোড়, এখানে শ্যামধনজোত এবং বাতাসি হাটের রাস্তাগুলি এসে বাতাসী রোডে মিশেছে। এখান থেকে শিলিগুড়ি, খড়িবাড়ির বাস, অটো গাড়ি পাওয়া যায়, তাছাড়া আশেপাশের জায়গাগুলিতে যাওয়ার জন্য টোটো পাওয়া যায়। এবং বাতাসীতে একটি ছোটো রেলস্টেশনও আছে।  কাটিহার-শিলিগুড়ি লাইনে বাতাসিতে একটি রেলস্টেশন আছে। এটি শিলিগুড়ি থেকে ৩১.৬ কিমি (১৯.৬ মি দূরত্বে অবস্থিত)।   শিক্ষা   বাতাসিতে দুটি সরকারি উচ্চ বিদ্যালয় রয়েছে শাস্ত্রীজি এবং শ্যামধন নামে, অধিকারীতে একটি উচ্চবিদ্যালয় আছে আর তাছাড়া অনেক সরকারি ও বেসরকারি প্রাথমিক বিদ্যালয় রয়েছে।   বাতাসী শাস্ত্রীজি উচ্চ বিদ্যালয়। ১৯৬৭ সালে শুরু হয়। ৫ম-দ্বাদশ শ্রেণী।  শ্যামধনজোত উচ্চ বিদ্যালয়টি ১৯৯৯ সালে শুরু হয়েছিল। এখানে পঞ্চম শ্রেণি পর্যন্ত একটি প্রাথমিক বিদ্যালয়ও রয়েছে।  অধিকারী কৃষ্ণকান্ত উচ্চ বিদ্যালয় ১৯৬৯ সালে শুরু হয়। পঞ্চম-দ্বাদশ শ্রেণি।  দুলালজোত নেপালি উচ্চ বিদ্যালয়। ২০০৯ সালে শুরু হয়।  রবীন্দ্র হিন্দি প্রাথমিক বিদ্যালয়। ১৯৬৮ সালে শুরু হয়।  ব্লু হেভেন একাডেমি, ইংরেজি স্কুল। ২০০০ সালে শুরু হয়। বেসরকারি বিদ্যালয়।  এমজিডি এডু কেয়ার ইংলিশ প্রাইভেট স্কুল। ২০০৩ সালে শুরু হয়।  বিবেকানন্দ শিশু তীর্থ প্রাইভেট স্কুল। ২০০৪ সালে শুরু হয়েছিল।  শ্রী সারদা শিশু তীর্থ স্কুল। ২০০৬ সালে শুরু হয়। বেসরকারি স্কুল।  সারদা বিদ্যা ফার্ট স্কুল। ২০০৫ সালে শুরু হয়। বেসরকারি স্কুল।   তথ্যসূত্র   বিষয়শ্রেণী:দার্জিলিং জেলার গ্রাম
প্রান্তিক সাগর (ইংরেজি marginal sea) কোন মহাসাগরের অংশবিশেষ যা কোন দ্বীপসমষ্টি, দ্বীপপুঞ্জ কিংবা উপদ্বীপ দ্বারা আংশিকভাবে বেষ্টিত। সাধারণত প্রান্তিক সাগরগুলি উন্মুক্ত মহাসাগরের সাথে সরাসরি সংযুক্ত থাকে।   পৃথিবীর প্রান্তিক সাগর সমূহ  আটলান্টিক মহাসাগরের প্রান্তিক সাগর সমূহ:  আর্জেন্টাইন সাগর  বিস্কে উপসাগর  ক্যারিবিয়ান সাগর  ইংলিশ চ্যানেল  মেক্সিকো উপসাগর  হাডসন উপসাগর  আইরিশ সাগর (আয়ারল্যান্ড দ্বারা পৃথককৃত)  Iroise Sea  ল্যাব্রাডর সাগর  ভূমধ্যসাগর  উত্তর সাগর (যুক্তরাজ্য দ্বারা পৃথককৃত)  Norwegian Sea (by Iceland, the Faroe Islands, and Shetland); and Greenland Sea  Scotia Sea (by the Falkland Islands, South Georgia, and the South Sandwich Islands)  ভারত মহাসাগরের প্রান্তিক সাগর সমূহ:  আন্দামান সাগর (আন্দামান এবং নিকবোর দীপপুঞ্জ) দ্বারা পৃথককৃত।Andaman Sea, Encyclopædia Britannica  আরব সাগর  বঙ্গোপসাগর  জাভা সাগর (separated by the Greater Sunda Islands)  পারস্য উপসাগর  লোহিত সাগর  Sea of Zanj (an historic entity off the southeast African coast and including the Mascarene islands)  ভূমধ্যসাগরের প্রান্তিক সাগর সমূহ:  আড্রিয়াটিক সাগর  এজিয়ান সাগর  Alboran Sea  বালেয়ারীয় সাগর  কৃষ্ণ সাগর  Sea of Crete  আয়োনীয় সাগ০র  লিগুয়ারীয় সাগর  Myrtoan Sea  Sea of Sardinia  Sea of Sicily  Thracian Sea  তিররেনীয় সাগর  কৃষ্ণ সাগরের প্রান্তিক সাগর:  আজভ সাগর  প্রশান্ত মহাসাগরের প্রান্তিক সাগরসমূহ:  বেরিং সাগর (আলেউশীয় দ্বীপপুঞ্জ দ্বারা বিচ্ছিন্ন)  Celebes Sea  Coral Sea (by the Solomon Islands and Vanuatu).  East China Sea (by the Ryukyu Islands)  Philippine Sea (by the Ogasawara Islands, the Mariana Islands, and Palau)  Salish Sea (separated by Vancouver Island)  Sea of Chiloé (by Chiloé Island, Chile)  জাপান সাগর (also known as East Sea in Korea, by the Korean Peninsula and the Japanese Archipelago)  ওখটস্ক সাগর (by the Kurile Islands and Kamchatka Peninsula)  South China Sea (by the Philippines)  Sulu Sea  Tasman Sea (between Australia and New Zealand)  পীতসাগর (কোরীয় উপসাগর দ্বারা বিচ্ছিন্ন)   দক্ষিণ মহাসাগরের প্রান্তিক সাগর সমূহ:  স্কটিয়া সাগর  ক্যারিবিয়ান সাগরকে কখনো প্রান্তিক সাগর আবার কখনো ভূমধ্যসাগর হিসেবে বিবেচনা করা হয়।  তথ্যসূত্র  বিষয়শ্রেণী:সাগর
ধীরেন দে (? - ২৩ আগস্ট ১৯৩৩) একজন ব্রিটিশ বিরোধী স্বাধীনতা আন্দোলনের বিপ্লবী ও কিশোর শহীদ।   বিপ্লবী আন্দোলন ও মৃত্যু  ধীরেন দে জন্মগ্রহণ করেন বাংলাদেশের ময়মনসিংহ জেলার জামালপুরে। অল্প বয়েসেই বিপ্লবী আন্দোলনে যোগ দিয়েছিলেন। গোয়েন্দা পুলিশের এক দারোগা তাকে ২০ আগস্ট ১৯৩৩ সালে গ্রেপ্তার করে গুপ্তকথা আদায়ের চেষ্টা করে এবং তিন দিন তিন রাত্রি ধরে নির্মম প্রহার করে। এই ভয়াবহ নির্যাতনের ফলে মৃত্যু হয় কিশোর ধীরেনের। মৃত্যুর পর তার মৃতদেহটি জঙ্গলে ফেলে দেওয়া হয় এবং এই মিথ্যা প্রচার করা হয় যে বিপ্লবী সঙ্গীদের মধ্যে দলাদলির কারণে ধীরেন দে মারা যান।   তথ্যসূত্র   বিষয়শ্রেণী:১৯৩৩-এ মৃত্যু বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:বাংলাদেশী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:জামালপুর জেলার ব্যক্তি বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:বাঙালি বিপ্লবী বিষয়শ্রেণী:অনুশীলন সমিতি
thumb|ঝাং-স্তোন-ব্ক্রা-শিস-র্দো-র্জে ঝাং-স্তোন-ব্ক্রা-শিস-র্দো-র্জে () (১০৯৭-১১৬৭) র্ন্যিং-মা ধর্মসম্প্রদায়ের বি-মা-স্ন্যিং-থিগ বিষয়ক পণ্ডিত ছিলেন।  সংক্ষিপ্ত জীবনী ঝাং-স্তোন-ব্ক্রা-শিস-র্দো-র্জে ১০৯৭ খ্রিষ্টাব্দে তিব্বতের ব্লা-দো-স্নুল-ম্ত্শো-গ্লিং-দ্গু () অঞ্চলের য়ার-'ব্রোগ-দো-নাং () নামক স্থানে জন্মগ্রহণ করেন। তার পিতার নাম ছিল ঝাং-স্তোন-দ্ঙ্গো-গ্রুব () এবং মাতার নাম ছিল শু-মো-ন্যা-রে-ল্চাম ()। তিনি ল্চে-স্গোম-নাগ-পো ) নামক ভিক্ষুর নিকট সূত্র ও তন্ত্র সম্বন্ধে অধ্যয়ন করেন। ১১২১ খ্রিষ্টাব্দে তিনি ল্চে-ব্ত্সুন-সেং-গে-দ্বাং-ফ্যুগ নামক এক র্ন্যিং-মা সাধকের নিকট বি-মা-স্ন্যিং-থিগ নামক তত্ত্ব সম্বন্ধে শিক্ষাগ্রহণ করেন। তিনি র্দ্জোগ্স-পা-ছেন-পো-স্ন্যিং-থিগ-গি-লো-র্গ্যুস-ছেন-মো () নামক র্ন্যিং-মা ধর্মসম্প্রদায়ের অতিযোগ তত্ত্বের ইতিহাস সম্পর্কিত গ্রন্থ রচনা করেন। তার উল্লেখযোগ্য দুই শিষ্য ছিলেন ন্যি-মা-'বুম () নামক তার পুত্র এবং ল্চে-স্গোম-শেস-রাব-র্দো-র্জে ()।  তথ্যসূত্র  আরো পড়ুন Nyoshul Khenpo. A Marvelous Garland of Rare Gems. Richard Barron, trans. Junction City, California: Padma Publication, 2005, p. 86 ff. Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, p. 559 ff. Roerich, George, trans. The Blue Annals. 2nd ed. Delhi: Motilal Banarsidass, 1996, p. 193 ff.  বিষয়শ্রেণী:ন্যিংমা বিষয়শ্রেণী:১০৯৭-এ জন্ম বিষয়শ্রেণী:১১৬৭-এ মৃত্যু
দেশি দাড়কিনা বা দাঁড়িকানা বা ডানরিকা বা দারকা বা দারনিকা বা ডানকিনা (বৈজ্ঞানিক নাম: Esomus danricus) হচ্ছে Cyprinidae পরিবারের Esomus গণের একটি স্বাদুপানির মাছ।  বর্ণনা এই মাছের দেহ পার্শ্বদিকে চাপা। মুখ ছোট, তির্যক ও নিচের ঠোঁট মাংসল। সোনারাঙা মাছটির গোটা গায়ের মাঝে কাল দাগ দেখা যায়। বাংলাদেশে এই প্রজাতির মাছ ৬ সেমি পর্যন্ত পাওয়া যায়। তবে এই মাছ ১০ সেমি পর্যন্ত হয়।  বিস্তৃতি বাংলাদেশ, ভারত, নেপাল, পাকিস্তান, শ্রীলঙ্কা, মায়ানমার ও আফগানিস্তানে পাওয়া যায়। বাংলাদেশে এ মাছ প্রচুর পাওয়া যায়।  অঞ্চলভিত্তিক নাম অঞ্চলভিত্তিক এই মাছটিকে চুক্কুনি, ডাইরকা, ডানকনা, ডানকানা, ডানখিনা, দাইড়কা, দারকা, দারকি, দারখিলা, দাড়কিনা, দাড়কিনি, দারহিনা,  মলঙ্কা নামেও সম্বোধন করা হয়।  পুষ্টিমান প্রতি ১০০ গ্রাম মাছের পুষ্টিমান: ভিটামিন-এ ৬৬০ মাইক্রোগ্রাম আরএই, ক্যালসিয়াম ৮৯১ মিলিগ্রাম, আয়রন ১২ মিলি গ্রাম ও জিংক ৪ মিলি গ্রাম।  স্বভাব ও আবাস্থল পুকুর ও আগাছাময় নর্দমায় এরা বাস করে। প্রবহমান স্রোতে , পুকুর, নর্দমা, বিল এবং প্লাবিত ক্ষেত্রে এদের খুঁজে পাওয়া যায়; বর্ষার সময় এদের প্রচুর পরিমাণে পাওয়া যায়। জলাশয়ের তলদেশের নিকটবর্তী স্তরে বাস করে। সাধারণত পুকুর, দিঘী, ডোবা ও খালে পাওয়া যায়। এছাড়া ঈষৎ লোনা জলের জলাশয়েও এদের দেখা মেলে।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে। তবে গবেষণার মাধ্যমে ২০২২ সালের মার্চ মাসে এই মাছের কৃত্রিম প্রজনন কৌশল উদ্ভাবন করেছেন বাংলাদেশ মৎস্য গবেষণা ইনস্টিটিউটের বিজ্ঞানীরা।  কমে যাওয়ার কারন  দূষণ, প্রজনন ঋতুতে অবাধে শিকার, কীটনাশকের ব্যবহার বৃদ্ধির কারণে বাংলার ঐতিহ্যবাহী এক-দেড় ইঞ্চি আকারের মাছ দারকিনার অস্তিত্ব বিপন্ন হয়ে পড়ছে।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র Menon, A.G.K. (1999) Check list - fresh water fishes of India., Rec. Zool. Surv. India, Misc. Publ., Occas. Pap. No. 175, 366 p. Eschmeyer, W.N. (ed.) (2005) Catalog of fishes. Updated database version of May 2005., Catalog databases as made available to FishBase in May 2005. Talwar, P.K. and A.G. Jhingran (1991) Inland fishes of India and adjacent countries. vol 1., A.A. Balkema, Rotterdam. 541 p.  বিষয়শ্রেণী:বাংলাদেশের মাছ বিষয়শ্রেণী:স্বাদু পানির মাছ বিষয়শ্রেণী:ভারতের মাছ বিষয়শ্রেণী:নেপালের মাছ বিষয়শ্রেণী:পাকিস্তানের মাছ বিষয়শ্রেণী:শ্রীলঙ্কার মাছ বিষয়শ্রেণী:আফগানিস্তানের মাছ বিষয়শ্রেণী:মিয়ানমারের মাছ বিষয়শ্রেণী:ভারতের স্বাদু পানির মাছ বিষয়শ্রেণী:১৮২২-এ বর্ণিত মাছ বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা বিষয়শ্রেণী:শ্রীলঙ্কার স্বাদু পানির মাছ বিষয়শ্রেণী:পাকিস্তানের স্বাদু পানির মাছ
রাজাসন ঢিবি বাংলাদেশের ঢাকা জেলাধীন সাভার উপজেলার মজিদপুরে অবস্থিত ঐতিহাসিক ও পুরাতাত্ত্বিক স্থাপনার ধ্বংসাবশেষ। এই ঢিবি সম্ভোগ রাজ্যের রাজা বা শাসক হরিশচন্দ্রের প্রাসাদেরই অস্তিত্বের সাক্ষ্য বহন করে। খৃস্টীয় সপ্তম-অষ্টক শতকে রাজা হরিশচন্দ্র এই এলাকায় বাস করতেন। এই ঢিবি ও আশপাশে বেশ কয়েকবার প্রত্নতাত্ত্বিক খনকার্য করা হয়েছিল, যার ফলে উদ্ধার হয় একটি বৌদ্ধ বিহারসহ অনেক পুরাতাত্ত্বিক বস্ত। বর্তমানে এই ঢিবি সরকারি তালিকাভুক্ত একটি প্রত্নতাত্ত্বিক স্থাপনা।  ইতিহাস খৃস্টীয় সপ্তম-অষ্টক শতকে বর্তমান সাভার ছিল সম্ভোগ রাজ্যের অন্তর্গত। এটি তৎকালীন ব্যবসা-বাণিজ্যের অন্যতম গুরুত্বপূর্ণ কেন্দ্র ছিল। আরব ও মধ্য এশিয়া থেকে বণিকরা এখানে বাণিজ্য কাজে আসতেন। বংশী নদীর তীরবর্তী হওয়ায়, নদী পথেই বাণিজ্য চলতো। রাজা হরিশচন্দ্রের প্রাসাদটি অবস্থিত ছিল বর্তমান মজিদপুর এলাকায়। সে প্রাসাদের বহুলাংশই কালের বিবর্তনে ও অবহেলার দরুণ ধ্বংস হয়ে গেছে। প্রত্নতাত্ত্বিক গবেষণায় জানা যায়, এই এলাকা ছিল বৌদ্ধ ধর্মাবলম্বী অধ্যুষিত।  প্রত্নতাত্ত্বিক খননকার্য ১৯১৮ সালে ড. নলিনীকান্ত ভট্টশালী রাজাসন ঢিবিতে প্রথম প্রত্নতাত্ত্বিক খননকার্য চালান। এতে পাওয়া যায় একটি বৌদ্ধ বিহার ও বেশ কিছু পুরাতাত্ত্বিক বস্ত, প্রাচীন মুদ্রা। ধারণা করা হয়, সপ্তম শতকে এই অঞ্চলে বৌধ ধর্মের একটি কেন্দ্র ছিল। বৌদ্ধ বিহারটির চার ধরনের নির্মাণ শৈলী দেখে ধারণা করা হয়, দীর্ঘকাল ধরেই তা ব্যবহৃত হয়েছিল। ১৯৯০-৯১ সালে এখানে আরেকবার প্রত্নতাত্তিক খননকার্য হয়, পাওয়া যায়,স্বর্ণ ও রৌপ্য মুদ্রা এবং ব্রোঞ্জ নির্মিত ধ্যানী বুদ্ধ ও তান্ত্রিক মূর্তি।[রত্নতত্ত্ব :উদ্ভব ও বিকাশ_ মোঃ মোশারফ হোসন, ১৯৯৮, পৃ. ১৯৭-১৯৮] ব্রোঞ্জের মূর্তি দেখে ধারণা করা হয়, এই অঞ্চল ছিল মহাযানী বৌদ্ধ মতাদর্শের অন্যতম কেন্দ্র। এছাড়া খননকার্যে পাওয়া যায় ধূতি পরিহিত, কিরিট মুকুট, চুড়ি, হার, কোমরবন্ধ, বাজুবন্ধ সজ্জিত লোকেশ্বর-বিষ্ণুমূর্তি, পদ্মপানি, ধ্যানী বুদ্ধ, অবলোকিতেশ্বর ও প্রজ্ঞা পারমিতা প্রভৃতি ভাস্কর্য নিদর্শন।  গ্যালারি  আরও দেখুন  বাংলাদেশের প্রত্নতাত্ত্বিক স্থানের তালিকা তথ্যসূত্র  বিষয়শ্রেণী:ঢাকা জেলার প্রত্নতাত্ত্বিক স্থাপনা বিষয়শ্রেণী:ঢাকা জেলার দর্শনীয় স্থান
হাজিগড় রেলওয়ে স্টেশন হল  হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। হাজিগড় রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় দুর্গাপুর এক্সপ্রেসওয়ে, চেরাগ্রাম, হাজিগড় এ অবস্থিত। স্টেশনটি হাজিগড় এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৫৫ কি.মি. দূরে স্টেশনটি অবস্থিত।  ইতিহাস  হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  হাজিগড় রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।  তথ্যসূত্র   বিষয়শ্রেণী:হুগলী জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:১৯১৭-এ চালু রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৯১৭-এ ভারতে চালু রেলওয়ে স্টেশন
অর্গানাইজেশন অফ লেসবিয়ান অ্যান্ড গে অ্যাক্টিভিস্ট (ওএলজিএ) দক্ষিণ আফ্রিকার একটি এলজিবিটি অধিকার সংগঠন ছিল। এই দলটি লেসবিয়ানস অ্যান্ড গেজ এগেইনস্ট অপ্রেশন (এলএজিও) নামে শুরু হয়েছিল এবং ১৯৮৭ সালে ওএলজিএ নামে পুনর্গঠিত হয়। উভয় সংগঠনই এলজিবিটি অধিকারের জন্য লড়াই করেছিল এবং বর্ণবাদ বিরোধী ছিল। ওএলজিএ যুক্ত ছিল ইউনাইটেড ডেমোক্রেটিক ফ্রন্ট (ইউডিএফ)-এর সাথে এবং তারা দক্ষিণ আফ্রিকার জন্য আরও অন্তর্ভুক্তিমূলক সংবিধানের জন্য আফ্রিকান ন্যাশনাল কংগ্রেস (এএনসি)-এর কাছে পরামর্শ পাঠিয়েছিল।   ইতিহাস  দক্ষিণ আফ্রিকার একটি এলজিবিটি অধিকার সংস্থা, গে অ্যাসোসিয়েশন অফ সাউথ আফ্রিকা (জিএএসএ), বর্ণবাদ বিরোধী আন্দোলনের বিরুদ্ধে কোনও অবস্থান নেয় নি। ১৯৮৬ সালের মধ্যে, দলটি ভেঙে গিয়ে কৃষ্ণাঙ্গ সমকামী মহিলা ও সমকামী দক্ষিণ আফ্রিকীয় পুরুষেরা এই সংগঠন ছেড়ে র‍্যান্ড গে অর্গানাইজেশন গঠন করে, অন্যদিকে শ্বেতাঙ্গ কর্মীরা একত্রিত হয়ে লেসবিয়ানস অ্যান্ড গেজ এগেইনস্ট অপ্রেশন (এলএজিও) গঠন করে। ১৯৮৬ সালে কেপটাউনে এলএজিও তৈরি হয়েছিল এবং বর্ণবাদ বিরোধী একটি সুনির্দিষ্ট অবস্থান গ্রহণ করেছিল। এছাড়াও, অন্যান্য বর্ণবাদ বিরোধী গোষ্ঠীর সাথেও এই গোষ্ঠীটির যোগাযোগ ছিল। এলএজিও-র পরবর্তী সংস্করণ, ওএলজিএ, ইউনাইটেড ডেমোক্রেটিক ফ্রন্ট (ইউডিএফ)-এর সাথে যুক্ত ছিল। এলএজিও-এর প্রতিষ্ঠাতাদের মধ্যে কয়েকজন ছিলেন বিশিষ্ট বর্ণবাদ বিরোধী কর্মী, যাঁদের মধ্যে ছিলেন ডেরিক ফাইন, শিলা ল্যাপিনস্কি, জুলিয়া নিকোল এবং ইভান টমস। এখানে প্রাথমিকভাবে ছয়জন সদস্য ছিলেন।  এলএজিও-এর সংবিধানে বলা হয়েছিল যে সমস্ত সিদ্ধান্ত পূর্ণ ঐকমত্যের ভিত্তিতে নেওয়ার প্রয়োজন আছে। এই অচলাবস্থার কারণে ১৯৮৭ সালের অক্টোবরে এলএজিও বিলুপ্ত হয়ে যায়। এটি অবিলম্বে এলএজিও-এর মতো একই লক্ষ্য নিয়ে, কিন্তু একটি পরিবর্তিত সংবিধান সহ, অর্গানাইজেশন অফ লেসবিয়ান অ্যান্ড গে অ্যাকটিভিস্টস (ওএলজিএ) হিসাবে পুনর্গঠিত হয়। যদিও ওএলজিএ প্রাথমিকভাবে বেশিরভাগ শ্বেতাঙ্গ গে এবং লেসবিয়ানদের দ্বারা প্রতিষ্ঠিত হয়েছিল, এর সদস্যপদ ছিল আন্তঃজাতিগত। ১৯৯১ সালের মধ্যে, তাদের ৩৫ জন সদস্য ছিল এবং ২০০ জন তাদের কাজে আগ্রহ দেখিয়েছিল। ওএলজিএ ১৯৯৪ সালে বিলুপ্ত হয়।  ওএলজিএ গে এবং লেসবিয়ানদের অধিকার সম্পর্কে সচেতনতা বৃদ্ধির জন্য টি-শার্ট এবং এলজিবিটি-পন্থী স্লোগান সম্বলিত বোতাম ব্যবহার করেছে। এই দলটি এইচআইভির বিরুদ্ধে লড়াইয়েও যুক্ত ছিল। ওএলজিএ স্পষ্টভাবে বর্ণবাদের বিরুদ্ধেও লড়াই করেছিল। তারা সভা, কর্মশালা এবং বিক্ষোভের মতো সাধারণ জনগণের অনুষ্ঠানের সাথেও জড়িত ছিল।  ওএলজিএ আফ্রিকান ন্যাশনাল কংগ্রেস (এএনসি) সাংবিধানিক কমিটির কাছে প্রস্তাব জমা দিয়েছে যাতে এলজিবিটি ব্যক্তিদের অধিকার প্রদানকারী বক্তব্য অন্তর্ভুক্ত থাকবে। এটিকে লেসবিয়ান, গে এবং বাইসেক্সুয়াল অধিকার সনদ বলা হত এবং সিদ্ধান্ত নেওয়া হয়েছিল যে এএনসি-কেও এলজিবিটি অধিকারের জন্য লড়াই করতে হবে।   তথ্যসূত্র    সূত্র      বিষয়শ্রেণী:বর্ণবাদ বিরোধী সংগঠন বিষয়শ্রেণী:দক্ষিণ আফ্রিকার এলজিবিটিকিউ রাজনৈতিক ওকালতি গোষ্ঠী বিষয়শ্রেণী:দক্ষিণ আফ্রিকা ভিত্তিক এলজিবিটিকিউ সংগঠন
ভারতীয় ফরওয়ার্ড ব্লক ছিল ভারতের তামিলনাড়ুর একটি রাজনৈতিক দল। দলের সভাপতি ছিলেন কেএ মুরুগান (ওরফে 'মুরুগানজি')। অন্যান্য ফরওয়ার্ড ব্লকের বিভক্ত দলগুলির সাথে পার্থক্যে, বিএফবি বিশ্ব হিন্দু পরিষদ (ভাএইচপি) এর সাথে একত্রিত হয়েছে।  ২০০৬ সালের বিধানসভা নির্বাচনের আগে দলটি অল ইন্ডিয়া ফরওয়ার্ড ব্লকের সাথে একীভূত হয়।     তথ্যসূত্র   বিষয়শ্রেণী:তামিলনাড়ুর বিলুপ্ত রাজনৈতিক দল বিষয়শ্রেণী:নিখিল ভারত ফরওয়ার্ড ব্লক
থাম্ব|বাম|সূরা আশ-শূরা আশ-শূরা, (, (পরামর্শ), মুসলমানদের ধর্মীয় গ্রন্থ কুরআনের ৪২ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৫৩ টি।  নামকরণ এই সূরার ৩৮ নং আয়াতের وَاَمْرُهُمْ شُوْرَي بَيْنَهُمْ আয়াতাংশ থেকে এর নামকরণ করা  হয়েছে। এ নামের তাৎপর্য হলো, এটি সেই সূরা যার মধ্যে শূরা শব্দটি আছে।   তথ্যসূত্র    বহিঃসংযোগ   আল কোরআনঃডিজিটাল (ধর্ম বিষয়ক মন্ত্রণালয়, বাংলাদেশ)  কোরআন শরীফ  বিষয়শ্রেণী:সূরা বিষয়শ্রেণী:মাক্কী সূরা